Як паведамлялася, тэрмін бязвізавага знаходжання іншаземцаў у Беларусі павялічаны да 30 сутак пры ўмове іх уезду і выезду праз Нацыянальны аэрапорт Мінск. Адпаведны ўказ Прэзідэнт Беларусі Аляксандр Лукашэнка падпісаў 24 ліпеня. Прыехаць у Беларусь без візы на 30 дзён (уключаючы дні прылёту і вылету) могуць грамадзяне 74 дзяржаў. Умова - прыбыццё і вылет праз Нацыянальны аэрапорт Мінск (не распаўсюджваецца на асоб, якія прыбываюць у Беларусь авіярэйсамі з Расіі, а таксама якія маюць намер ажыццявіць вылет у аэрапорты Расіі). Пры сабе трэба мець пашпарт або дакумент, які яго замяняе, для выезду за мяжу, грошы (на кожны дзень знаходжання суму ў валюце або беларускіх рублях, эквівалентную не менш як дзвюм базавым велічыням альбо, калі знаходжанне складзе поўныя 30 дзён, 50 базавым велічыням), дзеючы ў Беларусі медыцынскі страхавы поліс на суму не менш як 10 тыс. еўра.